Kriūkų herbas

Kriūkų herbas – Kriūkų miestelio ir seniūnijos (Šakių rajonas) heraldinis atributas.

Aprašas
Perkirsto skydo viršutiniame žydrame lauke aukštyn nukreiptas auksinis pušies kankorėžis ant trumpos šakelės su auksiniais spygliais, keturiais į kairę, keturiais į dešinę, apatiniame sidabriniame lauke – juoda pirmyn plaukianti barža.

Simbolika
 Pušies šakelė – vietovės gamta, nes miestelis apsuptas pušynų.
 Barža – kadaise Kriūkuose veikusi laivų statykla.

Istorija

Kriūkų miestelio herbą Lietuvos Respublikos Aukščiausiosios Tarybos Prezidiumas patvirtino 1991 m. balandžio 17 d. Tai buvo vienas pirmųjų Lietuvos gyvenviečių herbų, sukurtų ne atkuriant istorinį, bet tvirtinant naująjį herbą.

Šaltiniai

1991 m. patvirtinti Lietuvos gyvenviečių herbai
Šakių rajono savivaldybės gyvenviečių herbai
Kriūkai